Държавен вестник, бр. 85, 2009 г., стр. 23

БРОЙ  85	
Д Ъ Р Ж А В Е Н  В Е С Т Н И К 	
СТР.  23  
отраслите на земеделието и рибарството, и 
осъществява връзките с Европейската комисия 
в тази област;
16. провежда, координира и контролира 
държавната политика в областта на вътрешния 
контрол в публичния сектор и осъществява 
връзките с Европейската комисия в тази 
област;
17. осигурява осъществяването на функ­
цията по вътрешен одит в министерството в 
съответствие със законодателството;
18. осигурява осъществяването на дей­
ностите и проверките на одитния орган в 
съответствие с прилаганите регламенти на 
Съвета на Европейските общности;
19. осъществява и други правомощия, 
възложени му със закон или с акт на Ми­
нистерския съвет.
Раздел III
Политически кабинет
Чл. 6. (1) Министърът образува на свое 
пряко подчинение политически кабинет, 
който го подпомага при формулирането и 
разработването на конкретни решения за 
провеждане на правителствената политика 
и при представянето на тази политика пред 
обществото.
(2) Политическият кабинет включва за­
местник-министрите, началника на кабинета, 
парламентарния секретар и ръководителя на 
звеното за връзки с обществеността.
Чл. 7. Политическият кабинет:
1. подпомага министъра при изготвянето 
на решения, осигуряващи провеждането на 
правителствената политика в сферата на 
правомощията му;
2. осъществява връзките на министъра 
и на министерството с другите органи на 
държавното управление, както и със законо­
дателната власт;
3. отговаря за представянето на решенията 
на министъра и за довеждането им до знани­
ето на обществеността;
4. организира и осъществява връзките на 
министъра с обществеността.
Г л а в а  т р е т а
СТРУКТУРА, ФУНКЦИИ И ОРГАНИЗАЦИЯ 
НА РАБОТАТА НА МИНИСТЕРСТВОТО
Раздел I
Общи положения
Чл. 8. (1) Министерството е структурирано 
в дирекции и инспекторат.
(2) Общата численост на персонала в орга­
низационните структури и административните 
звена в министерството е 650 щатни бройки.
(3) Разпределението на общата численост 
по ал. 2 е посочено в приложението.
Чл. 9. Министърът утвърждава структурата 
на административните звена и длъжностните 
разписания по предложение на ръководителите 
на административните звена.
Чл. 10. Министерството подпомага и оси­
гурява министъра при подготовката, организа­
цията, изпълнението и контрола на решенията 
и актовете, свързани с осъществяването на 
правомощията на министъра.
Раздел II
Главен секретар
Чл. 11. (1) Главният секретар осъществява 
административното ръководство на админи­
страцията на министерството в изпълнение 
на законите.
(2) Главният секретар ръководи, координира 
и контролира функционирането и дейността 
на администрацията, като:
1. осъществява изрично делегираните му в 
писмен вид правомощия от министъра;
2. организира разпределянето на задачите 
за изпълнение между административните звена 
в министерството;
3. създава условия за нормална и ефективна 
работа на звената в министерството;
4. осъществява общия контрол за изпъл­
нението на възложените задачи;
5. контролира и отговаря за работата с 
документите, съхраняването им и опазването 
на класифицираната информация;
6. ръководи, координира и контролира 
подготовката на становища на министъра 
по материали за заседания на Министерския 
съвет;
7. координира и контролира дейността по 
стопанисването и управлението на държавната 
собственост, предоставена на министерството;
8. осъществява координация и контрол в 
процеса на подготовката и изпълнението на 
бюджета и отговаря за законосъобразното и 
целесъобразното разходване на средствата на 
министерството;
9. координира и контролира дейностите 
по управление на човешките ресурси в ми­
нистерството;
10. координира и контролира дейностите 
в областта на информационните технологии 
и системи в министерството;
11. организира и ръководи дейностите, 
свързани с упражняването на контрола при 
отпечатването на ценни книжа;
12. организира дейностите по подготовка­
та на министерството за работа във военно 
време, при управление при кризи и по защита 
при бедствия;
13. осъществява и други дейности, възло­
жени му от министъра.